(mo e ka nnang ka 61-113 C.E.) Mokwadi yono wa Moroma yo gape e neng e le molaodi wa kwa Bithinia (e gone jaanong e bidiwang Turkey) o ne a kwalela Mmusimogolo wa Roma e bong Trajan a mmolelela gore a ka dira eng ka Bakeresete ba porofense eo. Pliny o ne a bolelela Trajan gore o ne a leka go pateletsa Bakeresete gore ba tlogele tumelo ya bone mme o ne a bolaya ope fela yo o neng a gana go dira jalo. O ne a tlhalosa jaana: “Ba ba neng ba . . . rapela medimo ya rona [ya boheitane] ba bo ba kgabisa setshwantsho sa gago ka beine le ka dinkgisamonate . . . mme kgabagare ba bo ba rogaka Keresete . . . , ke ne ke bona go tshwanela gore ke ba golole.”—Pliny—Letters, Book X, XCVI. Losea lo ka tswa lo itse fela gore rraalone o bidiwa Papa. Le fa go ntse jalo, fa lo ntse lo gola, lo simolola go itse leina la rraalone le botho jwa gagwe mme gongwe le ka nna motlotlo ka ene. Go tweng ka Moneibotshelo wa rona yo o kwa legodimong? A o itse leina la gagwe le gore le kaya eng?